Viktor Chernomyrdin

Si Viktor Stepanovich Chernomyrdin (, ; 9 Abril 19383 Nobyembre 2010) sarong Sobyet asin Rusong politiko asin negosyante. Siya dati an Ministro sa Industriya nin Gas nin Unyon Sobyet (13 Pebrero 1985 – 17 Hulyo 1989), asin dangan kaini siya nagin pinakaenot na chairman kan Gazprom na kompanya sa enerhiya saka siya man an ikaduwang haloyon nagtukaw bilang Primer Ministro nin Rusya (1992–1998) basado sa bilang nin taon. Siya sarong matagom na pigura sa Rusong politika kan mga 1990 asin partisipante sa pagplano na makabalyo sa programado pasiring sa inapod na merkadong ekonomiya. Poon 2001 abot 2009, siya an embahador kan Rusya sa Ukranya. Pakatapos kaini, siya nadesignar  presidential adviser.

Si Chernomyrdin namidbid sa Rusya asin sa mga nasyon Ruso an tinataram sa saiyang estilo nin pagtaram na dakul mga  malapropismo asin sintaktikong mga pagkakasarala. Kadaklan kan saiyang mga nasasabi nagigin mga aporismo asin idioma sa Lenggwaheng Ruso, sarong ehemplo an ekspresyon niyang "gusto ta an pinakamarhay, alagad, nagluwas siring man giraray." ().Мы хотели как лучше... , sarong istorya napapalaman kan mga mayor na mga kasabihan ni Chernomyrdin na sinurat asin tinipon ni Konstantin Dushenko, sarong paradamot nin mga aporismo sa Ruso.

Si Chernomyrdin nagadan kan 3 Nobyembr 2010 pakaagi nin laygay na helang. Siya ilinubong kataid saiyang agom sa Sementeryo Novodevichy kan 5 Nobyembre, asin an pagdapit saiya pigbrodkast ora mismo sa mga Rusong  mga pederal TV channels.

Kaamayi nin buhay/edukasyon
Si Chernomyrdin namundag sa Chernyi Otrog, Orenburg Oblast, Rusong SFSR. An saiyang ama sarong hornal asin siya saro sa limang aki. Si Chernomyrdin nagtapos kan saiyang edukasyon kan 1957 asin nakakuang trabaho komo sarong mekaniko sa oil refinery sa Orsk. Siya nagtrabaho igdi hanggan taon 1962, maliban kan serbisyo niya sa militar 1957-1960. An ibang okupasyon niya igdi sa planta iyo an bilang makinista, operador asin pamayo sa mga instalasyon teknikal..

Siya nagin myembro sa CPSU kan 1961.Kan 1962, siya naadmitir sa  Kuybyshev Industrial Institute (na ngapit inapod nang Samara Polytechnical Institute). Sa eksam niyang pang'entra, hababaon saiyang mga grado. Dangan kan 1972, natapos niya iba pang mga adal sa Polytechnic Institute paagi nin correspondence.

Amay na karera

Si Chernomyrdin pinu'nan niya karera sa politika kan siya nakatrabaho sa CPSU nin Orsk pag'ultan nin 1967 asin 1973. Kan 1973, siya nanombrahan direktor sa natural gas refining plant sa Orenburg, pwesto na saiyang tinukawan abot 1978. Pag'ultan nin 1978 asin 1982, si Chernomyrdin nagtrabaho sa heavy industry arm kan CPSU Komite Sentral.

Kan 1982, siya nanombrahan katuwang na Ministro sa industriya nin natural na gas sa Unyon Sobyet. Dungan igdi, siya, pagpoon 1983, siya pa an nagdirihe kan Glavtyumengazprom, sarong asosasyon sa industriya sa pagpagantad kan rekursos sa natural na gas sa Tyumen Oblast. Durante kan 1985–1989 siya an ministro sa industriya nin gas.

Toltolan

Kategorya:Mga Primer Ministro nin Rusya
Kategorya:Mga 1938 na kamundagan
Kategorya:Mga 2010 na kagadanan
Kategorya:Mga Ika-20ng siglong mga Presidente nin Rusya
Katefgorya:Mga tawong haleng Orenburg Oblast
Kategorya:Mga Myembro kan Komite Sentral nin Ika-27ng Kongreso kan Partido Komunista nin Unyon Sobyet
Kategorya:Partido Komunista nin Unyon Sobyet 
Kategorya:Our Home – Russia na mga politiko
Kategorya:Mga politiko nin Partidong United Russia
Kategorya:Ika-21ng Siglong mga Rusong politiko
Kategorya:Mga Akting na presidente nin Rusya
Kategorya:Mga Pamayo kan gobyerno kan Rusong Pederasyon
Katewgforya:Mga Akting na primer ministro kan Rusong Pederasyon
Kategorya:Mga Personahe sa administrasyon ni Medvedev
Kategorya:Ika-tolong Konbokasyon na mga myembro sa State Duma (Russian Federation)
Kategorya:Mga Embahador nin Rusya sa Ukranya
Kategorya:Mga Tauhan sa Gazprom